Upravno vijeće

Kino Edison, multimedijski centar za kulturno – turističke sadržaje

|  |  |  |  |
| --- | --- | --- | --- |
|  | |  |  |
|  | |  |
|  |  |  |

**Z A P I S N I K**

Sa 7. sjednice Upravnog vijeća Ustanove „Kino Edison, multimedijski centar za kulturno – turističke sadržaje“, održane dana 12. lipnja 2023. godine, s početkom u 10,00 sati na adresi Grad Karlovac, Upravni odjel za razvoj grada i EU fondove, Trg hrvatskih branitelja 4.

**PRISUTNI ČLANOVI VIJEĆA**: Ida Galović

Sanja Zanki Pejić

**OSTALI PRISUTNI**: Ivan Gojmerac, ravnatelj Ustanove

Danijela Družak Rade

Predsjednica Upravnog vijeća otvorila je sjednicu, sve prisutne lijepo pozdravila i konstatirala kvorum kako bi donesene odluke bile pravovaljane. U uvodnom dijelu predsjednica je za današnju sjednicu Upravnog vijeća predložila sljedeći

**DNEVNI RED:**

1. Usvajanje zapisnika sa 6. sjednice Upravnog vijeća

2. Donošenje Pravilnika o unutarnjem ustrojstvu i načinu rada ustanove „Kino Edison, multimedijski

centar za kulturno–turističke sadržaje“

3. Donošenje Pravilnika o radu ustanove „Kino Edison, multimedijski centar za kulturno–turističke

sadržaje“

4. Razno

Predloženi dnevni red jednoglasno je usvojen.

**Ad.1. Usvajanje zapisnika sa 6. sjednice Upravnog vijeća**

Članicama Upravnog vijeća Zapisnik sa 6. sjednice dostavljen je uz poziv za ovu sjednicu, isti je bez rasprave jednoglasno usvojen.

**Ad.2.** **Donošenje** **Pravilnika o unutarnjem ustrojstvu i načinu rada ustanove „Kino Edison,**

**multimedijski centar za kulturno–turističke sadržaje“**

Izvjestitelj ove točke dnevnog reda bio je ravnatelj Ustanove „Kino Edison, multimedijski centar za kulturno – turističke sadržaje“. Prijedlog Pravilnika o unutarnjem ustrojstvu i načinu rada ustanove „Kino Edison, multimedijski centar za kulturno–turističke sadržaje“, članicama Upravnog vijeća dostavljen je ranije uz poziv za ovu sjednicu.

U vrlo detaljnoj i konstruktivnoj raspravi o odredbama predmetnog Pravilnika, članice Upravnog vijeća iznijele su svoje prijedloge i primjedbe, te o istima raspravile s ravnateljem. Nakon provedene rasprave o svakoj predloženoj izmjeni i dopuni, te po usaglašavanju iste su unesene u prijedlog Pravilnika o unutarnjem ustrojstvu i načinu rada ustanove „Kino Edison, multimedijski centar za kulturno–turističke sadržaje“.

Izmijenjen i dopunjen prijedlog Pravilnika o unutarnjem ustrojstvu i načinu rada ustanove „Kino Edison, multimedijski centar za kulturno–turističke sadržaje“ dan je na glasovanje.

Upravno vijeće jednoglasno je donijelo Pravilnik o unutarnjem ustrojstvu i načinu rada ustanove „Kino Edison, multimedijski centar za kulturno–turističke sadržaje“.

**Ad. 3. Donošenje Pravilnika o radu ustanove „Kino Edison, multimedijski centar za kulturno–**

**turističke sadržaje“**

Ravnatelj Ustanove kao izvjestitelj ove točke dnevnog reda prijedlog Pravilnika o radu ustanove „Kino Edison, multimedijski centar za kulturno - turističke sadržaje“ članicama Upravnog vijeća dostavio je ranije uz poziv za sjednicu Upravnog vijeća.

S obzirom na odredbe Zakona o radu kojima su propisani uvjeti i postupak donošenja pravilnika o radu, te prema broju predviđenih radnika Pravilnikom o unutarnjem ustrojstvu i načinu rada ustanove „Kino Edison, multimedijski centar za kulturno–turističke sadržaje“, utvrđeno je kako ustanova „Kino Edison, multimedijski centar za kulturno–turističke sadržaje“ nema zakonsku obvezu donošenja predmetnog pravilnika.

Iako ne postoji zakonska obveza za donošenje pravilnika o radu, ne postoji ni zapreka da se isti donese, pa je Upravno vijeće mišljenja kako bi navedeni pravilnik bilo dobro donijeti.

S obzirom na izmjene Zakona o radu i pojedine prijedloge članica Upravnog vijeća o predmetnom pravilniku, predloženo je da se o svemu zatraži pravno mišljenje odvjetnika, ta da se nakon toga na nekoj od sljedećih sjednica donese Pravilnik o radu ustanove „Kino Edison, multimedijski centar za kulturno–turističke sadržaje“.

Upravno vijeće jednoglasno je donijelo odluku da se na ovoj sjednici Pravilnik o radu ustanove „Kino Edison, multimedijski centar za kulturno–turističke sadržaje“ ne usvaja.

**Ad. 4. Razno**

Pod točkom Razno nije bilo tema za raspravljanje.

Dovršeno u 12,15 sati.

Tajnica Upravnog vijeća Predsjednica Upravnog vijeća

Danijela Družak Rade Ida Galović